jkorsvik/nowiki_second_scrape_merged huggingface dataset:
Lupiner

Lupiner (Lupinus) er en slekt i erteblomstfamilien som er viltvoksende i Eurasia, Amerika og Nord-Afrika. De fleste artene er ett- eller toårige urter, men det fins også flerårige stauder og til og med noen busker. Som de fleste artene i erteblomstfamilien binder lupiner nitrogen fra lufta til jorda og kan derfor anvendes som jordforbedrer.
Antallet arter er svært usikkert. Et vanlig estimat er noe over 420 arter. I tillegg kommer en rekke varianter og hybrider. Flere kultiveres som prydplanter, noen (frøene) brukes også som dyrefôr.
I Norge forekommer hagelupin (Lupinus polyphyllus), jærlupin (Lupinus perennis) og sandlupin (Lupinus nootkatensis). De tre norske artene er ikke spiselige. Alle tre har spredt seg ukontrollert etter opprinnelig å ha blitt utplantet i Europa, herunder også i Norge. Både jærlupinen og sandlupinen ble opprinnelig innført som sandbindere langs ny jernbanestrekninger, blant annet i forbindelse med byggingen av Jærbanen sørover fra Stavanger, men de har siden spredt seg til store deler av Norge. Alle tre er flerårige planter med en generasjonstid på fem år.
Blomstene sitter tett på toppen av stengelen. Det forekommer en mengde forskjellige blomsterfarger, blant annet blå, lilla, rosa, hvit og rød. Frukten er en lodden belg som inneholder mange frø.
I Sør-Europa brukes frøene fra noen lupinarter til produksjon av mel som blandes i annet mel. Slike melblandinger kan forekomme i importerte bakevarer. 
Lupiner kan gi alvorlige allergiske reaksjoner hos peanøttallergikere. Det er deklarasjonsplikt for lupinmel som brukes i bakervarer som lages i Norge.
Artene som vokser vilt i Norge står oppført på norsk svarteliste, både for 2007 og 2012.


== Norske arter ==

		
		
		
		


== Referanser ==


== Eksterne lenker ==
(en) Lupinslekten i Encyclopedia of Life 
(en) Lupinslekten i Global Biodiversity Information Facility 
(no) Lupinslekten hos Artsdatabanken 
(sv) Lupinslekten hos Dyntaxa 
(en) Lupinslekten hos ITIS 
(en) Lupinslekten hos NCBI 
(en) Lupinslekten hos The International Plant Names Index 
(en) Lupinslekten hos Tropicos 
(en) Kategori:Lupinus – bilder, video eller lyd på Wikimedia Commons 
(en) Lupinus – galleri av bilder, video eller lyd på Wikimedia Commons 
Lupinus – detaljert informasjon på Wikispecies
Kjellerhaugvatnet naturreservat

Kjellerhaugvatnet naturreservat ligger på Vega i Nordland. Naturreservatet har et areal på 1 955 dekar, hvorav 1 610 dekar landareal. Området er vernet for å ta vare på en sentral del av et større våtmarkskompleks med internasjonal verneverdi. Naturreservatet ble opprettet 19. desember 1997.


== Referanser ==


== Eksterne lenker ==
Miljøstatus: Kjellerhaugvatnet naturreservat
(no) Kjellerhaugvatnet naturreservat i Miljødirektoratets nettsted Naturbase hos Direktoratet for Naturforvaltning
Kjerkvatnet naturreservat

Kjerkvatnet naturreservat ligger like sør og vest for flyplassen på Evenes (Harstad/Narvik lufthavn, Evenes). Naturreservatet har et areal på 2 235 dekar, hvorav 1 020 dekar landareal. Området er vernet for å bevare et rikt våtmarksområde med naturlig tilhørende vegetasjon og dyreliv.
I 2011 ble reservatet, sammen med 4 andre naturreservater, utpekt til ramsarområde under fellesnavnet Evenes våtmarkssystem.


== Referanser ==


== Eksterne lenker ==
Miljøstatus: Kjerkvatnet naturreservat
Roger Hunt

Roger Hunt (født 20. juli 1938 i Golborne i Lancashire, død 27. september 2021) var en engelsk fotballspiller som spilte for Liverpool FC og Bolton Wanderers. Han er på andreplass på toppscorerlista til Liverpool FC, med 285 mål.
Hunt har 34 kamper og 18 mål for England og var førstevalget som spiss da de vant VM i 1966, han spilte da alle kampene og var spissmaker med Geoff Hurst. I år 2000 mottok han Order of the British Empire for sin innsats i VM i 1966.


== Referanser ==


== Eksterne lenker ==
(en) Roger Hunt – kategori av bilder, video eller lyd på Commons 
(en) Roger Hunt – FIFA 
(en) Roger Hunt – UEFA 
(en) Roger Hunt – Transfermarkt 
(en) Roger Hunt – national-football-teams.com 
(en) Roger Hunt – FootballDatabase.eu 
(en) Roger Hunt – EU-Football.info 
(en) Roger Hunt – PlaymakerStats.com 
(en) Roger Hunt – FBref 
(en) Profil på LFCHistory.net
Kampf um Norwegen

Kampf um Norwegen er en unik tysk UFA-dokumentarfilm laget av den sveitsiske krigsreporteren Martin Rikli i 1940 for visning i tyske kinoer, men ble aldri vist. Filmen ble blant historikere regnet som tapt, men i 2006 ble den gjenfunnet av historikeren Jostein Saakvitne. Han klarte å lokalisere og kjøpe filmen via en internettauksjon.
Filmen skal forklare hvorfor det var nødvendig for Tyskland å invadere det nøytrale Norge, og viser i kronologisk rekkefølge scener fra felttoget fram til opphør av kamper i juni. Filmen er en påkostet produksjon med original musikk og utstrakt bruk av animasjoner.
Filmen formidler at Wehrmacht kommer til Norge som venn for å avverge en alliert invasjon. Britenes invasjonsplaner er ifølge historikeren Lars Borgersrud kjent siden 1970-tallet og var vedtatt av det britiske Krigskabinettet. Andre, som historikeren Rolf Hobson fra Institutt for forsvarsstudier hevder at denne påstanden ikke kan dokumenteres. Gjennom å følge de tyske styrkene gjennom hele felttoget på nært hold, bygges det opp et heroisk bilde av den tyske soldaten og den tyske stridsmakt som kjemper både mot en vanskelig natur og en verdig motstander.
Mye av filmen handler om slaget ved Narvik, hvor regissøren fremstiller general Dietl og de tyske soldatenes utrettelige kamp mot overlegne allierte styrker.
Så vidt vites fins det ingen andre kopier av filmen, og den ble lenge antatt tapt eller ikke gjort ferdig for visning. Den ble heller ikke registrert som gjennomgått av den tyske sensuren. Det er blitt forsøkt å finne årsaker til at filmen aldri ble vist eller distribuert. Enkelte tror at årsaken er at filmen viser tap av tyske soldater, og scener med tyske krigsfanger.
Medieviter Lars Ove Larsen ved Universitetet i Bergen beskriver filmen som saklig i retorikken, og påpeker at fienden i liten grad blir demonisert.
Rettighetene til filminnholdet var lenge gjenstand for forhandlinger mellom Bundesarchiv og eier av filmkopien, det er i dag Norsk filminstitutt som sitter på rettighetene til filmen og har digitalisert den. Filminstituttet har også gjort filmen tilgjengelig som et klassesett med en tilhørende studiepakke laget av Nils Klevjer Aas. Dette studiemateriellet er beregnet brukt i øvre deler av den videregående skolen, innen fag som historie, medier og kommunikasjon og samfunnsfag.
Filmen ble vist flere ganger på Cinemateket i 2006 og ble utgitt for salg på DVD i 2007


== Eksterne lenker ==
(en) Kampf um Norwegen på Internet Movie Database 
Et kort utdrag fra filmen
Kjølsøyværet/Valvær naturreservat

Kjølsøyværet/Valvær naturreservat ligger i Rødøy kommune i Nordland. Naturreservatet har et areal på 32 433 dekar, hvorav 30 764 dekar sjøareal. Området er vernet for å ivareta et viktig hekkeområde for sjøfugl. Blant annet har området flere større og mindre kolonier med toppskarv.


== Referanser ==


== Eksterne lenker ==
Miljøstatus: Kjølsøyværet/Valvær naturreservat
Fiat L6/40

Fiat L6/40 var en lett stridsvogn med mannskap på to, produsert av Fiat-Ansaldo i Italia fra 1939 i til sammen 283 eksemplarer. Den ble brukt i kamp både i Nord-Afrika og på Østfronten og var i tjeneste også etter den andre verdenskrig helt fram til begynnelsen av 1950-tallet. Bestykningen besto av en 20 mm Breda modello 35 kanon og en 8 mm Breda modello 38 mitraljøse. Panseret var fra 6 mm til 30 mm tykt. Vekten var på 6 800 kg og den var drevet av en SPA 18D firesylindret bensinmotor på 70 hk.
En del ble konfiskert av tyskerne etter september 1943 og satt i tysk tjeneste under betegnelsen PzKpfw L6/40 733(i), noen av disse ble overført til Kroatia.
Kvannskogen naturreservat

Kvannskogen naturreservat ligger i Hamarøy kommune i Nordland.
Naturreservatet er et lite område på 705 dekar mellom Kvannvatnet i nord og Varpvatnet i sør, ca. 1,2 kilometer nordvest for Drag-krysset. Mellom vannene renner den korte Kvannelva, som er den østlige grensen for reservatet og også en av grenseelvene mellom Hamarøy og Tysfjord. Fra elva strekker området seg 360-770 meter vestover mot Kvannåsen og kraftledningene. Ca. 190 meter av traséen til  E6 går gjennom naturreservatet helt i nord.
82,3% av arealet er lauvskog, 4,8% er bar- og blandingsskog, 9,6% utgjør myr og 2,7% består av vann.Ospeskogen i området har til dels sjeldne store dimensjoner, med et interessant og varierende lavdekke på trærne. Her er flere sjeldne lav-arter og en svært velutviklet neverlav-vegetasjon.
Skogen er påvirket av sauebeiting, og til dels av hogst i perioden 1997-1998 i forbindelse med transport til og fra den nybygde kraftlinjen i Kvannåsen.Trollpollen naturreservat ligger sør for Varpvatnet.
Formålet med fredningen er «å bevare en av de få gjenværende grove ospeskogene med en særdeles rik lavflora på stammene, samt den tilhørende fauna.»Kvannskogen ligger under Statens naturoppsyns lokalkontor i Fauske.


== Se også ==
Trollpollen naturreservat


== Referanser ==


== Eksterne lenker ==
Miljøstatus: Kvannskogen naturreservat
Lovdata: Forskrift om fredning av Kvannskogen naturreservat
Direktoratet for naturforvaltning
Laksmarkdalen naturreservat

Laksmarkdalen naturreservat var et naturreservat som ble opprettet 4. desember 1992 i Vevelstad kommune i Nordland. Området ble den 29. mai 2009 innlemmet i Lomsdal-Visten nasjonalpark.


== Referanser ==
Type O Negative

Type O Negative var et amerikansk Gothic Metal- / Doom Metal-band fra Brooklyn, New York, etablert i 1989.
Selv om bandet ble litt kjent med Crossover Thrash / Doom Metal-albumene Slow, Deep and Hard (1991) og The Origin of the Feces (1992), så var det med Gothic Metal-albumet Bloody Kisses (1993) de fikk det skikkelige gjennombruddet. Suksessen fortsatte med albumene October Rust (1996), World Coming Down (1999) og Life Is Killing Me (2003).
14. april 2010 døde Peter Steele av et hjerteinfarkt. Noen måneder senere bestemte resten av bandet seg for å legge opp, siden de ikke så noen vits i å fortsette uten ham.


== Medlemmer ==
Peter Steele – vokal, bassgitar
Kenny Hickey – gitar
Josh Silver – keyboard
Tony Danzig - perkusjon
Johnny Kelly – slagverk (1994-)
Sal Abruscato – slagverk (-1994)


== Diskografi ==
Studioalbum1991: Slow, Deep and Hard
1992: The Origin of the Feces
1993: Bloody Kisses
1996: October Rust
1999: World Coming Down
2003: Life Is Killing Me
2007: Dead AgainSamlealbum2000: The Least Worst of Type O Negative
2006: The Best of Type O Negative
2011: No More Negative (LP box set)
2012: The Complete Roadrunner Collection 1991-2003 (box set)Live Video1998: After Dark (VHS/DVD)
2006: Symphony for the Devil (DVD)


== Eksterne lenker ==
(en) Offisielt nettsted 
(en) Type O Negative – kategori av bilder, video eller lyd på Commons 
(en) Type O Negative på Internet Movie Database 
(en) Type O Negative på Apple Music 
(en) Type O Negative på Discogs 
(en) Type O Negative på MusicBrainz 
(en) Type O Negative på Encyclopaedia Metallum 
(en) Type O Negative på Spotify 
(en) Type O Negative på Songkick 
(en) Type O Negative på Last.fm 
(en) Type O Negative på Genius — sangtekster 
(en) Type O Negative på AllMusic
Laksågaosen naturreservat

Laksågaosen naturreservat ligger innerst i Nordfjorden i Sørfold kommune i Nordland. Naturreservatet har et areal på 158 dekar, hvorav 74 dekar sjøareal. Området er vernet for å ivareta et verdifullt strandområde, med sjeldne vegetasjonstyper og det naturlig tilknyttede dyreliv.


== Referanser ==


== Eksterne lenker ==
Miljøstatus: Laksågaosen naturreservat
Laukvikøyene naturreservat

Laukvikøyene naturreservat er et naturreservat og ramsarområde i Vågan kommune i Nordland. Reservatet ble opprettet for å «ivareta et verdifullt kystområde, med det naturlig tilknyttede plante- og dyreliv. Spesiell verdi er knyttet til området som hekkeområde for våtmarksfugl og som overvintringsområde for sjøfugl. Mindre lokaliteter innen området har stor havstrandbotanisk verdi.»
Området ligger nord for Kabelvåg og sør for Laukvik på Austvågøya, og omfatter et areal på 10 888 dekar, hvorav 7 372 dekar sjøareal. Området består av gruntvannsarealer og øyområder. På hovedøya er det myrområder med flere ferskvannsdammer. Det går flere bukter og større viker inn i dette området. Utenfor hovedøya er det en rekke store og små øyer. Strandlinja rundt øyene er uregelmessig, slik at det også her er en rekke viker og større bukter.  Området utmerker seg med en spesielt rik våtmarksfuglefauna, både når det gjelder vadere og gressender. 
Området ble i 2013 utpekt til ramsarområde.


== Eksterne lenker ==
(no) Laukvikøyene naturreservat i Miljødirektoratets nettsted Naturbase
Verneforskriften hos Lovdata
De norske ramsarområdene hos ramsar.org
miljostatus.no
PSG

PSG kan referere til:

Paris Saint-Germain (fleridrettslag), en fransk idrettsklubb
Paris Saint-Germain FC, fotball for menn
Paris Saint-Germain Féminines, fotball for kvinner
Paris Saint-Germain Handball
PSG Zlín, en tsjekkisk ishockeyklubb
IATA-koden til Petersburg James A. Johnson lufthavn i USA
Øyedråper

Øyedråper er flytende preparater beregnet til inndrypping i konjunktivalsekken (nedre øyelokksrand).
Øyedråper brukes for å oppnå lokal effekt på den ytre delen av øyet eller for å oppnå effekt i de indre delene av øyet.
Øyedråper kan finnes som vandige oppløsninger, suspensjoner eller viskøse dråper. Med suspensjoner og viskøse dråper oppnår man lengre kontakt med øyet.
Alle legemidler til øynene skal være sterile for å unngå infeksjoner og eventuell skade på øyet.
H.Upmann

H.Upmann er et cubansk sigarmerke som kan spore sin opprinnelse tilbake til 1844. 
Herman Upmann var en tysk bankmann som begynte å bruke spesielt trykte bokser med sigarer som firmagaver, dermed ble H.Upmann-merket født. 

Før USAs totale handelsblokade mot Cuba i 1961 ba John F. Kennedy sin pressesekretær, Pierre Salinger, om å skaffe Petit Upmann før handelsblokaden trådte i kraft.


== Eksterne lenker ==
Offisielt nettsted 
(en) H. Upmann – kategori av bilder, video eller lyd på Commons
Inhalasjonspulver

Inhalasjonspulver inneholder doserte legemidler beregnet til applikasjon på de nedre luftveienes slimhinner. Legemiddelformen består av pulver som er beregnet til forstøving ved hjelp av et egnet aggregat i pulverinhalatorer.


== Pulverinhalatorer ==
Det finnes tre typer pulverinhalatorer på markedet i dag: turbuhaler, diskhaler og diskus.
Felles for disse tre typene er at virkestoffet foreligger som pulver enten i ren form eller blandet med hjelpestoff (laktose eller glukose).


=== Turbuhaler ===
Turbuhaler er et lukket system til engangsbruk. 
Den inneholder som regel 200 doser. 
Ny dose frigjøres ved at man vrir på inhalatoren, først fram til man hører et klikk, og så tilbake.


=== Diskhaler ===
Diskhaler er et system der man må legge i doseskiver med fire til åtte doser. 
Ny dose klargjøres ved at man perforerer doseskiven for hver inhalasjon.


=== Diskus ===
Diskus er et lukket system til engangsbruk som vanligvis inneholder 60 doser. 
Ny dose frigjøres ved at man trykker på en hendel.


== Litteratur ==
Norske legemiddelstandarder 1997, Universitetsforlaget Oslo 1996, ISBN 82-00-42336-0
142 (tall)

142 (ett hundre og førtito) er det naturlige tallet som kommer etter 141 og kommer før 143.
142 er et partall.
142 er CXLII i romertall.
Farmakodynamikk

Farmakodynamikk er læren om legemidlenes effekter og virkningsmekanismer, altså hvordan ligander (legemidler, rusmidler, giftstoffer og hormoner) virker på sine målorganer i kroppen. Et legemiddels virkninger eller effekter omfatter både de farmakologiske virkninger som det er hensikten å utnytte i behandlingen, de terapeutiske effekter, og de uønskede som kalles bivirkninger.
For langt de fleste legemidler er den nøyaktige virkningsmekanisme ikke kjent. Både farmakologiske og kliniske observasjoner tyder imidlertid på at det for mange stoffer finnes spesifikke virkningsmekanismer slik at bare en enkelt basal mekanisme eller et fåtall biologiske prosesser påvirkes (f.eks penicillinene, digitalisglykosidene og diuretika). Ofte er spesifisiteten så høy at det fås virkning bare på ett enkelt organ som betegnes som effektororganet. Andre stoffer har mere uspesifikke virkninger på mange organer eller på biologiske membraner (f.eks narkosegasser, lokalanestetika og antiarytmika).
Noen legemidler virker ved enkle fysikalsk-kjemiske mekanismer (f.eks syrenøytraliserende midler). Andre utløser effekt ved å binde seg til ekstracellulære makromolekyler (f.eks heparin). De fleste legemidler virker imidlertid på cellene enten via enzymer eller ved binding til spesielle reseptorer.


== Se også ==
Farmakokinetikk


== Referanser ==


== Eksterne lenker ==
Norsk legemiddelhåndbok
Fraiburgo

Fraiburgo er en by og kommune i delstaten Santa Catarina i sørregionen av Brasil. Byen er landets senter for epleproduksjon og står for omtrent 50 % av landets totale produksjon på 1 million tonn. Til sammenligning er Norges totale konsum av epler 50 000 tonn per år. Byen produserer altså 10 ganger så mye som dette.
Byen ligger midt i Santa Catarina omtrent 400 km fra statens hovedsete Florianopolis. Nærmeste internasjonale flyplass ligger i Curitiba, hovedsetet i delstaten Paraná, omtrent 300 km nordvest for Fraiburgo.


== Referanser ==


== Eksterne lenker ==
Offisielt nettsted 
(en) Fraiburgo – kategori av bilder, video eller lyd på Commons
1782-konstitusjonen

1782-konstitusjonen er et begrep som omfatter en serie lovendringer som fjernet en rekke restriksjoner som var lagt på Det irske parlamentet av engelske (før 1707) og britiske (fra 1707) regjeringer gjennom middelalderen og tidlig moderne tid. Gjennom disse restriksjonene kunne den britiske stattholderen i praksis kontrollere parlamentets agenda og begrense muligheten til å gi nye lover som ville tjene Irland mer enn England eller Storbritannia. Den mest kjente av disse gamle lovene var Poyning's Law fra 1492.
I 1782 ble alle disse restriksjonene fjernet, og Det irske parlamentet fikk en frihet det aldri tidligere hadde hatt. Perioden som fulgte, frem til oppløsningen av parlamentetet gjennom Act of Union i 1801, kalles ofte Grattans parlament etter Henry Grattan, en av de ledende forkjemperne for reformen.
Bristol Freighter

Bristol Freighter var et 2-motors transportfly fra Bristol Aeroplane Company  som ble benyttet som bilferge over Den engelske kanal i årene etter andre verdenskrig.
Flyet kunne romme to biler og hadde plass til 12 passasjerer. Et større fly for samme formål var Aviation Traders Carvair.


== Spesifikasjoner (Mk.I) ==


== Eksterne lenker ==
Bristol freighter tekst (eng) og bilder
Aviation Traders Carvair

Aviation Traders ATL-98 Carvair var et transport/fraktfly, en ombygget versjon av Douglas DC-4. Flyet var spesialtilpasset for frakt av biler ved at flyets nese ble bygget om og utgjorde en dør som kunne svinges tilside. Flyene ble opprinnelig bygget med tanke på transport av biler over Den engelske kanal hvor den noen mindre Bristol Freighter hadde opparbeidet et marked for ferging av biler. 
Prototypen fløy første gang 21. juni 1961, og flytypen debuterte i mars 1962 hos British Untied Air Ferries. 3 fly ble også levert til det irske flyselskapet Aer Lingus, og andre til blant annet Ansett Australia og Aviaco.
I konfigurasjon for ferging av biler hadde ATL-98 Carvair plass til 5 biler og 22 passasjerer, men flytypen kunne også konfigureres som passasjerfly og hadde da plass til opptil 85 passasjerer.

I alt 21 DC-4 ble konvertert til ATL-98 Carvair mellom 1961 og 1968.


== Eksterne lenker ==
(en) Aviation Traders ATL-98 Carvair – kategori av bilder, video eller lyd på Commons 
(en) Aviation Traders ATL-98 – galleri av bilder, video eller lyd på Commons 
Car via Air - Carvair Tekst og bilder
Liste over jagerfly i den andre verdenskrig

Dette er en liste over jagerfly brukt under andre verdenskrig, fordelt på land.


== Finland ==

VL D XXI
VL Myrsky
VL Humu


== Frankrike ==
Bloch M.B.152
Dewoitine D.520
Morane-Saulnier M.S.406
Potez 630 og 631


== Italia ==

Fiat C.R.42 Falco
Fiat G.50 Freccia
Fiat G.55 Centauro
Macchi M.C.200 Saetta
Macchi M.C.202 Folgore
Macchi M.C.205
Reggiane Re 2000
Reggiane Re 2001 Ariete I
Reggiane Re 2002 Ariete II
Reggiane Re 2005 Sagittario


== Japan ==

Kawasaki Ki-61 Hien
Kawasaki Ki-100
Mitsubishi A6M Rei-sen ( 'Zeke', 'Zero' )
Mitsubishi J2M Raiden
Mitsubishi A7M Reppu
Mitsubishi J8M1 Shusui
Nakajima Ki-27
Nakajina Ki.43 Hayabusa
Nakajima Ki.44 Shoki
Nakajima Ki.84 Hayate


== Nederland ==

Fokker D.XXI
Fokker G.1
Koolhoven F.K.58


== Polen ==
PZL P.7a
PZL P.11c
P.Z.L. P.24


== Romania ==
I.A.R 80 og 81


== Sovjetunionen ==

Lavotsjkin La-5
Mikojan-Gurevitsj MiG-3
Polikarpov I-5
Polikarpov I-15
Polikarpov I-16
Polikarpov I-152
Polikarpov I-153
Jakovlev Jak-1
Jakovlev Jak-3
Jakovlev Jak-9


== Storbritannia ==

Blackburn Roc
Boulton Paul Defiant
Bristol Blenheim IF og IVF
Bristol Beaufighter IF, IIF, VIF og TF X
De Havilland Mosquito
Fairey Fulmar
Fairey Firefly
Gloster Gladiator
Gloster Meteor
Hawker Hurricane
Hawker Typhoon
Hawker Tempest
Miles Master Fighter
Supermarine Spitfire
Westland Whirlwind


== Sverige ==
FFVS J 22


== Tsjekkoslovakia ==
Avia B.534


== Tyskland ==

Dornier Do 17
Dornier Do 217
Dornier Do 335
Focke-Wulf Fw 187
Focke-Wulf Fw 190
Junkers Ju 88
Messerschmitt Bf 109
Messerschmitt Bf 110
Messerschmitt Me 163
Messerschmitt Me 262
Messerschmitt Me 410


== USA ==

Brewster F2A Buffalo
Vought F4U Corsair
Grumman F4F Wildcat
Grumman F6F Hellcat
Seversky P-35
Curtiss P-36 Hawk
Lockheed P-38 Lightning
Bell P-39 Airacobra
Curtiss P-40 Warhawk
Republic P-43 Lancer
Republic P-47 Thunderbolt
North American P-51 Mustang
Bell P-59 Airacomet
Northrop P-61 Black Widow
Bell P-63 Kingcobra
Douglas P-70
Lockheed P-80 Shooting Star
Bristol Bombay

Bristol Type 130 Bombay var et britisk, høyvinget, tomotors fly som ble brukt både som bombefly og transportfly. Det første eksemplaret fløy første gang i juni 1935. Det ble bygget av Short & Harland Ltd. siden Bristol måtte konsentrere seg om produksjonen av bombeflyet Blenheim, og det første serieproduserte eksemplaret fløy ikke før i mars 1939. Tatt i bruk samme år av No. 216 skvadron i Egypt. Da var det bygget 50 eksemplarer og de var utdatert for Europa i den andre verdenskrig. De ble likevel brukt under felttoget i Nord-Afrika. Flyet er kanskje best kjent i forbindelse med evakueringen av den greske kongefamilien fra Kreta til Egypt.


== Spesifikasjoner ==


== Eksterne lenker ==
(en) Bristol Bombay – kategori av bilder, video eller lyd på Commons 
Bristol Bombay tekst (en) og bilder
Nattjagere

Nattjagere (også kjent som allværsjagere) var spesialiserte jagerfly beregnet for avskjæring av bombefly om natten eller i andre situasjoner med dårlig sikt. 
Bruken av jagerfly til avskjæring av bombefly om natten oppsto under den første verdenskrig. Dette var imidlertid vanlige jagerfly som opererte ved hjelp av lyskastere på bakken. De første spesialdesignede nattjagerne oppsto imidlertid under den andre verdenskrig. Dette var ombygde jagerfly og lette bombefly utstyrt med radar og egnet bestykning.
Bruken av nattjagere fortsatte frem til 1960-tallet, da multi-rolle jagerfly tok over rollen for de til da mer spesialiserte flyene.


== Første verdenskrig ==
Sopwith Camel


== Andre verdenskrig ==


=== Storbritannia ===
Pre-radar:

Boulton Paul DefiantAirborne Intercept (AI) radar:

Bristol Blenheim
Bristol Beaufighter (1940)
de Havilland Mosquito (1942)


=== Tyskland ===
Dornier Do 217J/217N
Focke-Wulf Ta 154
Heinkel He 219
Junkers Ju 88C, Ju 88G
Messerschmitt Bf 110F-4, 110G-4
Messerschmitt Me 262


=== Japan ===
Nakajima J1N Gekko (月光)


=== USA ===
Grumman F7F-2N, F7F-3N
P-38M "Night Lightning"
Northrop P-61 Black Widow
Douglas P-70


== Etterkrigstiden ==
North American F-82 Twin Mustang
Lockheed F-94 Starfire
Avro Arrow
Convair F-106 Delta Dart
English Electric Lightning
Mikoyan-Gurevich MiG-31
Grumman F-14 Tomcat
81 (tall)

81 (åttien, også skrevet enogåtti på riksmål) er det naturlige tallet som kommer etter 80 og kommer før 82. 81 er et oddetall.